**Հ Ի Մ Ն Ա Վ Ո Ր ՈՒ Մ**

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1. ***Ընթացիկ իրավիճակը և իրավական ակտի ընդունման անհրաժեշտությունը***

 Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմինը (այսուհետ՝ Տեսչական մարմին) տեղակայված է Հայաստանի Հանրապետության արտակարգ իրավիճակների նախարարության (այսուհետ՝ Նախարարություն) ք. Երևան Դավթաշեն Ա,Միկոյան փ, 109/8 հասցեում գտնվող վարչական շենքում և զբաղեցնում է մասնաշենքի 720 քառ. մետր տարածք: 2021թ. Նախարարությանը հատկացված բյուջետային ծախսերում ներառված չեն Տեսչական մարմնին մատուցվող ծախսերը: Նշված ծախսերի տարեկան գումարը կազմում է 4,720.4 հազար դրամ:

Վերոնշյալ հասցեում է տեղակայված նաև ՀՀ շրջակա միջավայրի նախարարության «Հիդրոօդերևութաբանության և մոնիթորինգի կենտրոն» ՊՈԱԿ-ը, որը զբաղեցնում է շենքի 2 հարկը՝ ընդամենը 1500.0 քառ. մետր տարածք, 95 աշխատողով, 98 համակարգիչ: ՀՀ ԱԻՆ 2021թ. բյուջետային հայտի հաշվարկներում հաշվի չի առած ՊՈԱԿ-ի կողմից օգտագործվող տարածքի կոմունալ ծախսերը, էներգետիկ ծառայությունները: Ուստի նշված ծախսերի գծով առաջին կիսամյակում առաջացել են 6,929.7 հազար դրամի լրացուցիչ պարտավորություններ: Սույն նախագծով առաջարկվում է կատարել միջծրագրային վերաբաշխում Նախարարությանը մատուցված ծառայությունների՝ կոմունալ ծախսերի գծով պարտավորությունների վճարման համար:

1. ***Առաջարկվող կարգավորման բնույթը և ակնկալվող արդյունքը***

 Ներկայացվող նախագծի նպատակն է Նախարարությանը մատուցված ծառայությունների և կոմունալ ծախսերի վճարման իրականացումը, որը առաջացել է Տեսչական մարմնի և «Հիդրոօդերևութաբանության և մոնիթորինգի կենտրոն» ՊՈԱԿ-ի կողմից:

1. ***Նախագծի մշակման գործընթացում ներգրավված ինստիտուտները և անձինք***

Նախագիծը մշակվել է Արտակարգ իրավիճակների նախարարության կողմից:

1. ***Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտությունը***

 «Հայաստանի Հանրապետության 2021 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի թիվ 2215-Ն որոշման մեջ փոփոխություններ և լրացումներ կատարելու մասին» Կառավարության որոշման ընդունմամբ Հայաստանի Հանրապետության այլ իրավական ակտերում փոփոխություններ և լրացումներ կատարելու անհրաժեշտություն չի առաջանում:

***5. Պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների անհրաժեշտության մասին***

 «Հայաստանի Հանրապետության 2021 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2020 թվականի դեկտեմբերի 30-ի թիվ 2215-Ն որոշման մեջ փոփոխություններ և լրացումներ կատարելու մասին» Կառավարության որոշման ընդունման արդյունքում Հայաստանի Հանրապետության 2021թ. պետական բյուջեում կամ տեղական ինքնակառավարման մարմինների բյուջեներում լրացուցիչ ծախս չի առաջանա:

1. ***Լրացուցիչ ֆինանսական միջոցների անհրաժեշտության և նշված գումարի չափով ֆինանսական միջոցների վերականգնման անհրաժեշտության մասին***

Որոշման նախագծի ընդունումը չի հանգեցնում ՀՀ պետական բյուջեից լրացուցիչ միջոցներ հատկացնելու անհրաժեշտության: Նվազեցվող գումարի չափով ՀՀ պետական բյուջեի հաշվին ֆինանսական միջոցների վերականգնման անհրաժեշտությունը բացակայում է։

1. ***Այլ տեղեկություններ (եթե այդպիսիք առկա են)***

Այլ տեղեկություններ չկան: